cyanic-selkie/wikianc huggingface dataset:
Holopterini
Utseende
Store (opptil 60 millimeter), svært slanke og langbeinte, gulbrune trebukker. Hudpanseret er nokså tynt, disse billene er forholdsvis myke. Hodet er noe forlenget med en markert "snute". Pronotum er knudrete med en kraftig tann på hver side litt bak midten. Hos to av de tre slektene er dekkvingene noe reduserte, tilspisset bak og dekker ikke hele bakkroppen. Kroppen er bredest ved "skuldrene". Antennene er tynne og vanligvis lengre enn dekkvingene.
Utbredelse
Gruppen er utbredt i det sørlige Sør-Amerika (Chile og Argentina), én art går nord til Bolivia.
Høyrentekonto
En høyrentekonto er en form for bankkonto beregnet på langsiktig sparing.
En høyrentekonto vil typisk ha et par prosentpoeng høyere rente enn en vanlig lønnskonto eller brukskonto. Det er ofte vanlig med en form for rentetrapp, der for eksempel kunder med innskudd under 200,000 kr får 1,25 % i rente, kunder med mellom 200,000 og 600,000 kr får 1,75 %, og kunder med over 600,000 i innskudd får 2,25 %.
Det er vanligvis grenser for antall gebyrfrie uttak i året fra høyrentekontoer, for eksempel 6 eller 12. Det er heller ikke uvanlig med rentebindingsperioder eller minimumsinnskudd.
Det er normalt ikke mulig å få tjenester slik som debetkort, sjekkhefte eller brevgiro knyttet opp imot en høyrentekonto.
En høyrentekonto bør gi kunden en høy effektiv rente, da man i dagens klima har inflasjon kombinert med en lav rente på sparekonto, noe som resulterer i negativ realrente etter skatt. Pengene kan altså tape seg i verdi ved å la de stå på en høyrentekonto med en lav rente.
Bolivia under VM i friidrett 2013
Bolivia deltok under VM i friidrett 2013 (utendørs) fra 10. august til 18. august 2013 i Moskva i Russland med to utøvere.
Joel Edgerton
Joel Edgerton (født 23. juni 1974 i Blacktown i New South Wales) er en australsk skuespiller.
Karriere
I 2004 spilte Edgerton en viktig rolle i eventyrfilmen King Arthur med Clive Owen, Keira Knightley og Mads Mikkelsen. Han returnerte deretter som Owen Lars i Star Wars Episode III: Sithene tar hevn (2005). Han medvirket også i actionfilmen Smokin' Aces (2006) med Ryan Reynolds.
Etter det gjorde han en rekke mindre produksjoner igjen, både i og utenfor hjemlandet. Neste gang han gjorde seg bemerket hos folk flest var i den australske filmen Animal Kingdom (2010). Etter den filmen var veien tilbake til Hollywood kort. Han spilte hovedroller både i kampsportfilmen Warrior (2011) og skrekkfilmen The Thing (2011).
Annet
Edgerton studerte skuespill i Theatre Nepean i Sydney.
Ida Njåtun
Ida Njåtun (født 6. februar 1991 i Bærum) er en norsk tidligere skøyteløper. Hun representerte Asker Skøyteklubb og vant fire gullmedaljer under Enkeltdistanse-NM på skøyter 2012 i Stavanger 4.–6. november 2011, og ble også vinner av Allround-NM på skøyter 2011 på Frogner Stadion, 18.-19. desember 2010. Internasjonalt er hennes likeste prestasjoner en 2.-plass på 1 500 meter i verdenscupstevne i Berlin, 19. november 2010, en pallplassering som ikke har vært gjort siden 2006 da Maren Haugli ble nummer 3. Njåtun har også en 6.-plass og 1,58,52 på 1 500 meter i enkeltdistanseverdensmesterskap (Inzell, 11. mars 2011), samt en 8.-plass i EM på høyfjellsbanen Arena Ritten, 8.-9. januar 2011. Om somrene sykler hun og fikk 2.-plass i Tour de Senja 2011, der familien har hytte. Faren, Ståle Njåtun vant i 1982 ett junior-gull i skøyter (sprint) og tanten Siw Njåtun hadde flere medaljer. Hun er samboer med Allan Dahl Johansson og søskenbarn til Runar Njåtun Krøyer, begge skøyteløpere.
Njåtun er ambassadør for den humanitære organisasjonen Right To Play.
Personlige rekorder
Oppdatert per 2. november 2020.
Norgesrekorder
Liste over norgesrekordnoteringer gjort av Ida Njåtun.
Sammenlagt i Verdenscupen
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Descarpentriesiola
Descarpentriesiola er en slekt av biller som hører til familien praktbiller (Buprestidae).
Utseende
En middelsstor, noe bred, fargerik praktbille. Hodet og pronotums midt er grønnlig skinnende, pronotums sider bredt kobberfargede, dekkvingene blåskimrende med grønne flekker. Hode og pronotum er rundede, dekkvingene avsmalnende bakover med tre svake, opphøyde lengderibber.
Jinbrianax
Jinbrianax er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk.
Utseende
Små til middelsstore (1,5 – 8 mm), ovale, mer eller mindre flate biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.
Levevis
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.
Utbredelse
Slekten er kjent fra Asia (Nepal, Kina, Laos, Borneo).
Eleni Diakaki
Eleni Diakaki (gresk: Ελένη Διακάκη; født 26. juli 1981) er en gresk terrengsyklist.
Karitaake Tewaaki
Karitaake Tewaaki (født 1. desember 1997) er en kiribatisk friidrettsutøver som konkurrerer i sprintløp.
6. serierunde i Toppserien 2021
Alle kampene i '''6. serierunde i Toppserien 2021''' ble spilt onsdag 30. juni.
Cardington (Bedfordshire)
Cardington er en landsby og verdslig sogn i distriktet (borough) Bedford i Bedfordshire, England.
Karitaake Tewaaki
Hun representerte Kiribati under Sommer-OL 2016 i Rio de Janeiro, der hun ble utslått i den innledende runden på 100 meter.
Cardington (Bedfordshire)
Den var en del av det gamle herred (hundred) Wixamtree, men bosetningen er mest kjent i forbindelse med Cardingtons fabrikk for luftskip som ble opprettet av brødrene Short i løpet av første verdenskrig. Det ble senere et øvelsesanlegg for det britiske flyvåpenet (RAF). Imidlertid er det meste av det tidligere anlegget og militærbasen (Cardington RAF) i sognet Eastcotts, det samme er bosetningen Shortstown som opprinnelig ble bygd av brødrene Short som boområde for dets arbeidere.
Den gamle landsbyen Cardington er lokalisert nordøst for Shortstown og RAF-stasjonen, og husene til det meste av befolkningen i sognet, som utgjorde 270 innbyggere i 2005, en tilbakegang på 317 siden 2001, gjør det til en av mist befolkningsrike sogn i Bedfordshire. For 2011 har befolkning stabilisert seg noe på 288 innbyggere.
Sport
To av de største og mest vellykte fotballklubbene i Bedford er i Cardington. Bedford Town FC har hjemmebane på stadionet The New Eyrie, og spiller i ligaen Southern Football. Den andre klubben med likelydende navn, Bedford FC, spiller i Spartan South Midlands Division One og har McMullen Park som hjemmebane. Begge fotballstadionene ligger ved siden av hverandre ved Meadow Lane i Cardington.
Cardington Artificial Slalom Course er en kunstig bane for kanoslalom lokalisert i enden av Cardington ved siden av Priory Country Park. Banen er den første av sitt slag som er bygd i Storbritannia, og er vert til nasjonale kanotevlinger. Det benyttes også hovedbanen for treningen til kajakklubben Viking Kayak Club.
Trivia-kvartalet
Trivia-kvartalet (svensk: Kvarteret Trivia) er et kvartal i Gamla stan i Stockholm. Kvartalet er omgitt av Prästgatan i nord, Österlånggatan i øst, Mårten Trotzigs gränd i vest og Järntorget i sør. Kvartalet består av fire eiendommer: Trivia 1–3 og Trivia 6.
Cardington (Bedfordshire)
Luftskip, sperreildballonger, RAF Cardington
Cardington ble et av de fremste stedene i Storbritannia som var involvert i utviklingen av luftskip da brødrene Short kjøpt land der for å bygge luftskip for admiralitetet. De bygde en hangar for luftskip på 210 meter i 1915 for å bygge to stive luftskip, R-31 og R-32. Rundt 800 mennesker arbeidet der i 1917, de fleste av dem reiste daglig fra Bedford. Brødrene Short bygde også en eiendom for boliger midt imot stedet som de kalte for Shortstown etter seg selv.
Trivia-kvartalet
Navnet
Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Trivia» er det latinske navnet for Hekate som i den greske mytologien var måneskinnets, trolldommens og spøkelsenes gudinne med tre hoder: et hundehode, et slangehode og et hestehode.
Cardington (Bedfordshire)
Luftskip, sperreildballonger, RAF Cardington
Stedet ble nasjonalisert i april 1919 under navnet Royal Airship Works.
Morten Aspeli
Morten Aspeli (født 2. mai 1962 i Hamar) er en norsk lokalpolitiker som var ordfører i Hamar kommune fra 2011 til 2015. Han representerte da Arbeiderpartiet. Han hadde før det sittet i kommunestyret sia 2003 og i formannskapet sia 2005. I det sivile har han arbeidet i skatteetaten, blant annet som ligningssjef i Våler kommune.
Cardington (Bedfordshire)
Luftskip, sperreildballonger, RAF Cardington
I forberedelse for R101-prosjektet ble hangaren utvidet mellom oktober 1924 og mars 1926; taket ble hevet med 10 meter og lengden økt til rundt 248 meter. Den sørlige hangaren, som opprinnelig hadde vært lokalisert ved RNAS Pulham i Norfolk, ble tatt fra hverandre i 1928 og satt opp igjen ved Cardington.
Trivia-kvartalet
Kvartalet
I sør strekker kvartalet seg i en kurve fra Västerlånggatan via Järntorget til Österlånggatan. På vestsiden ligger den bare 90 centimeter brede Mårten Trotzigs gränd, oppkalt etter kjøpmannen fra Tyskland, Mårten Trotzig, som rundt århundreskiftet 1600 eide flere eiendommer i kvartalet Trivia.
Cardington (Bedfordshire)
Luftskip, sperreildballonger, RAF Cardington
Etter at luftskipet R101 krasjet i oktober 1930 oppga britene å framstille luftskip. Alt arbeid i Cardington opphørte og stedet ble en lagringsstasjon. Vinteren 1936-1937 begynte Cardington å bygge sperreildballonger, og stedet fikk navnet No 1 RAF Balloon Training Unit.
Morten Aspeli
I april 2017 kunngjorde han at han ikke ville stille til kommunestyrevalget i 2019 for Ap. I juni 2018 meldte Aspeli seg ut av Arbeiderpartiet. Han grunnga utmeldelsen med vedvarende trakassering fra partimedlemmer i lokallaget etter uenighet om hvor det nye jernbanesporet skal gå.
Trivia-kvartalet
Kvartalet
Huset på eiendommen Trivia 2 (Järntorget 83) kaltes Roland Schröders hus. Det ble bygd i 1752 på initiativ fra kjøpmannen Roland Schröder (1713–1773) under ledelse av arkitekten Jean Eric Rehn. Fra denne tiden finnes noen deler av rominnredningen samt noen veggmalerier bevart. Andre deler ble tatt ned og satt opp i Nordiska museet.
I 1865 ble det utført en fullstendig om- og tilbygging på eiendommen. I husets bunnetasje ligger fra 1793 Sundbergs konditori. Konditoriet ble grunnlagt i 1785 ved krysset av Drottninggatan og Klarabergsgatan av konditoren Gustav-Adolf Sundberg. Aktiviteten ble flyttet hit når Sundberg ble utnevnt til hoffkonditor i 1793 og regnes i dag med blant Stockholms eldste gjenværende kaféer.
Cardington (Bedfordshire)
Luftskip, sperreildballonger, RAF Cardington
For både luftskip og sperreildballonger framstilte Cardington sin egen hydrogengass i Gas Factory ved å benytte damp for prosessen. I 1948 ble Gas Factory omdøpt til 279 MU (Maintenance Unit; Vedlikeholdsenhet), RAF Cardington; og deretter, i 1955, 217 MU. 217 MU, RAF Cardington, framstilte all gass som ble benyttet av det britiske flyvåpenet (RAF) fram til det ble stengt i april 2000; inkludert fylling av gassylindere og vedlikehold av dem.
Morten Aspeli
I mars 2019 ble det klart at Aspeli ville stille på lista til By- og bygdelista foran kommunevalget samme år. Han blei innvalgt som én av 14 representanter fra lista.
Wilhelm Müller (håndballspiller)
Müller ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Müller spilte to kamper i OL-turneringen.
Morten Aspeli
Personlig
Aspeli er nevøen til Odd Aspeli, som var ordfører i Vang og Hamar fra 1987 til 1999.
Cardington (Bedfordshire)
Luftskip, sperreildballonger, RAF Cardington
De to luftskiphangarene, nr. 1 og nr. 2, opphørte å være en del av RAF Cardington på slutten av 1940-tallet og de fikk annen nytteverdi. Gjerdet ble fjernet slik at de var utenfor RAF Cardingtons hovedområde.
Fra 1970 ble hangar nr. 2 benyttet av brannforskningen for storstilte branntester i skjermete forhold som ikke kunne bli utført ved deres sted i Borehamwood i Hertfordshire. Et selskap kalt Airship Industries forsøkte å gjenopprette luftskipindustrien i den andre hangaren på 1980-tallet, men det endte uten suksess. Isteden ble stedet benyttet for utviklingen av ny design av luftskip, Skycat, av selskapet Hybrid Air Vehicles.
Hanne Fjeldstad
Hanne Fjeldstad (født 19. desember 1987 i Skien) er en oslobasert sanger og låtskriver. Hun er kjent for sin tidløse og særpregede vokal, som kan gi assosiasjoner til vokalister som Cass Elliot fra The Mamas & the Papas.
Siden 2014 har Hanne Fjeldstad vært aktuell med flere singler, gitt ut EP`en «When All the Lights Are Out», produsert av den norske musikeren og produsenten Kenneth Ishak og hatt opptredener på en rekke større scener og festivaler i Norge. Hun har bl.a spilt på festivaler som Slottsfjellfestivalen i Tønsberg, Klubbøya, Parkteatret, by:larm 2017 og miniøya.
Siden 2015 har Hanne vært tilknyttet selskapet Safe & Sound Recordings drevet av musiker og artist Alexander Lindbäck.
Jan Potocki
Jan Potocki (født 8. mars 1761 i Pików i Podolia i Polen, død 23. desember 1815 i Uładówka i Podolia i Tsarrussland) var en polsk greve, historiker, forfatter og reiseskildrer.
Bakgrunn
Jan Potocki kom fra den gamle lillepolske adels- og magnat-familien Potocki. Sammen med sin yngre bror ble han fra 1774 oppdratt i Genève i Sveits. Som 17-åring ble han i Wien for en kortere tid soldat i den østerrikske hær.
Reiser, forfatterskap
Potocki forlot tidlig østerriksk krigstjeneste, og foretok lengre studiereiser i middelhavsområdet. I 1784 besøkte han Egypt. I Tyskland ble han kjent med Johann Wolfgang von Goethe og med Johann Gottfried Herder. Fra 1785 levde han i Paris. I 1788 sluttet han seg til den polske hær for en kortere tid.
Under den franske revolusjon levde han i Paris. Han var med på utformingen av den polske konstitusjon av 3. mai 1791.
Fra 1794 forsket han i tyske biblioteker om slavernes forhistorie og tidlige historie, hadde kontakt med Friedrich Gottlieb Klopstock, og var gjest hos Heinrich av Preussen på Schloss Rheinsberg, der han begynte på arbeidet med sin roman Manuscrit trouvé à Saragosse. Han var av plikt til stede ved tsar Paul Is kroning i 1797 i Moskva, og var som russisk undersått (som han var blitt på grunn av Polens deling).
Så foretok han en grundig forskningsreise til floden Volgas nedre deler, og inn i Kaukasus.
Jan Potocki deltok 1805 i den store russiske sendeferden til Sibir, Mongolia og Kina ledet av grev Jurij Aleksandrovitsj Golovkin, som måtte avbrytes.
Han virket som rådgiver for tsar Aleksander I i St. Petersburg, og ble i 1806 æresmedlem av Petersburgs vitenskapsakademi.
Han forfattet historiske, arkeologiske og etnografiske skrifter og utgav i St. Petersburg en tid Le conservateur impérial.
Potocki huskes ikke minst for sin roman Manuscrit trouvé à Saragosse («Manuskript funnet i Zaragoza»), en avansert pastiche på pikaresk romaner og orientalske eventyr. Boken ble filmatisert i 1965 av Wojciech J. Has.
Potocki ble etterhvert en av sin samtids mest betydelige historikere og etnografer, og undersøkte som en av de første vitenskapsmenn de slaviske folks røtter og tidlige historie. Det var i samtiden særlig som forskningsreisende han var kjent, med besøkt til avsidesliggende deler av Europa, Asia og Afrika.
Potocki var gift to ganger. Hans første ekteskap var med Julia Lubomirska (1764–1794), og de fikk de to barna Alfred Wojciech Potocki og Artur Potocki. Med sin andre hustru, Konstancja Potocka (1781–1852), fikk han tre barn, Bernard Potocki, Irena Potocka og Teresa Potocka.
Etterhvert slet grev Jan Potocki med depresjon, og trakk seg tilbake til sine landegods i Podolia og Volhynia. Hans livs endelikt ved selvmord var bisarr nok til å stemme fra hans egen roman: Han skjøt seg selv med en kule av sølv; den var opprinnelig tronen på hans samovar, og han hadde i dagevis filt på den slik at den til slutt passet nøyaktig inn i løpet på hans pistol. (Andre kilder nevner i stedet for en samovar at sølvkulen var laget av en sukkerskål som Potocki hadde fått i gave fra en geistlig.)
2 (Mac DeMarco-album)
2 er et musikkalbum utgitt av den canadiske sangeren og låtskriveren Mac DeMarco 16. oktober 2012.
Tom Courtenay
Tom Daniel Courtenay (født 25. februar 1937 i Hull i Nord-England) er en britisk skuespiller som ble kjent på begynnelsen av 1960-årene for sine roller i filmer som The Lonely og Long Distance Runner (1962), Billy Liar (1963) og Dr. Zhivago (1965).
Bakgrunn
Tom Courtenay var sønn av Annie Eliza (født Quest) og Thomas Henry Courtenay, båtmaler. Han gikk på Kingston High School og studerte drama ved Royal Academy of Dramatic Art (RADA) i London.
Skuespiller
Siden midten av 1960-årene har Courtenay vært mest kjent for sitt arbeid innen teater. Han ble slått til ridder i februar 2001 for førti års tjeneste til innen britisk film og teater. I 1999 ble han utnevnt til æresdoktor ved Hull University. Courtenay studerte drama og teater ved Royal Academy of Dramatic Art (RADA) i London. Han fikk sin debut som profesjonell skuespiller i 1960 med Old Vic teatergruppen fra Lyceum i Edinburgh. Han spilte på Cambridge Theatre i 1961. I 1963 ville han helst spille den samme hovedrollen i filmversjonen som ble regissert av John Schlesinger.
Courtenay debuterte på film i 1962 med en rolle i Private Potter, som ble regissert av den finsk-fødte regissøren Caspar Wrede, som først hadde oppdaget Courtenay mens han studerte ved RADA i London. Han spilte i flere kritikerroste filmer og forestillinger. I 1962 ble han tildelt en BAFTA Award i kategorien mest lovende nykommer og i 1963 ble han tildelt BAFTA-prisen for beste skuespiller.
For sin rolle som den dedikerte revolusjonære lederen Pasha Antipov i filmen Doctor Zhivago fra 1965, ble han nominert til Oscar i kategorien beste mannlige birolle. Blant hans andre mer kjente filmer fra denne tiden er King & Country, regissert av Joseph Losey, hvor han spilte mot Dirk Bogarde.
I 2007 spilte Courtenay i de to filmene Flood, en episk katastrofe-film der London blir oversvømt på grunn av en kraftig flom, og han spilte i The Golden Compass, en tilpasning av Philip Pullmans roman, der han spilte Farder Coram. I 2008 dukket han opp i BBC sin tilpasning av Little Dorrit som opprinnelig ble skrevet av Charles Dickens.
Courtenay var gift med skuespillerinnen Cheryl Kennedy, fra 1973 til 1982. I 1988 giftet han seg med sin andre kone, Isabel Crossley, som opprinnelig arbeidet ved det britiske Royal Exchange Theatre.
I 2000 ble Courtenays memoarer Dear Tom: Letters From Home utgitt til jevnt gode kritikker fra publikum. Denne utgivelsen omfatter i stort grad et utvalg av brevvekslingen mellom Courtenay og hans mor, ispedd hans egne erindringer om livet i hans tid som en ung skuespillerstudent i London, tidlig på 1960-tallet.
Challenge League
Challenge League er den nest øverste divisjonen i sveitsisk fotball. Vinneren rykker direkte opp til Superligaen, mens 2. plassen må spille kvalifisering.
Fiji under VM i friidrett 2013
Fiji deltok under VM i friidrett 2013 (utendørs) fra 10. august til 18. august 2013 i Moskva i Russland med to utøvere.
Pseudocladotoma
Pseudocladotoma er en slekt av kamfølerbiller.
Utseende
Middelsstore (ca. 10 millimeter), avlange biller, oversiden hårete, matt brunlig. De fleste av artene har kamformede antenner, "tennene" på kammen er noe klubbeformede. Hodet er nokså lite, fasettøynene er utstående med fine fasetter, uten hår. Antennene er lange, 11-leddete, trådformede, sagtakkede eller kamformede. Hos hannene har vanligvis hvert ledd en leddet sideutvekst (hos andre biller er det vanligvis ikke noe ledd mellom antenneleddet og utveksten). Brystskjoldet (pronotum) er ganske kort, bredere enn langt, omtrent trekantet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket. Dekkvingene har ofte et påfallende fargemønster. Larvene er sylindriske og hårete. De artene som lever i vann har ofte ulike slags åndetilpasninger (analgjeller, nakkroppen trukket ut til ånderør).
Levevis
De fleste artene lever i eller ved ferskvann. De voksne billene kan ofte finnes på vannplanter.
Forvaltningsforbundet Weißer Schöps/Neiße
Forvaltningsforbundet Weißer Schöps/Neiße er et forvaltningsforbund med sete i Kodersdorf som ble grunnlagt av fire kommuner den 1. januar 1996 i den midterste og østlige delen av Landkreis Görlitz i Fristaten Sachsen, Tyskland. De fire samarbeidskommunene er Horka, Kodersdorf, Neißeaue og Schöpstal.
Forbundet befinner seg i den østlige delen av kretsen, omkring 15 km nordvest for Görlitz og 10 km sør for Niesky. Kommunene er omgitt av den skogrike dalen Weißer Schöps vest for elven Neiße og Königshainfjellene. Bundesstraße 115 og Bundesautobahn 4 går gjennom området, hvor motorveien krysser den 3,3 km lange Tunnel Königshainer Berge. I kommunen Neißeaue ligger Tysklands østligste landsdel i en sløyfe i elven Neiße.
9. etappe av Vuelta a España 2018
9. etappe av Vuelta a España 2018 gikk fra Talavera de la Reina til La Covatilla 2. september 2018.
Ben King tok sin andre etappeseier, og Simon Yates overtok sammenlagtledelsen.
Vita Andersen
Biografi
I oppveksten var hun anbrakt utenfor hjemmet i tre år, på barnehjem og hos sin moster. Hun skriver ut fra egne erfaringer, og hennes romaner handler om barn, og hvordan voksne kan svikte barn. Temaene hun tar opp kan være vanskelige, som psykisk sykdom, og kontroversielle som feminisme og kjønnsroller.
Hennes debut-diktsamling Tryghedsnarkomaner og novellesamlingen Hold kæft og vær smuk fikk stor mediaoppmerksomhet og store salgstall i Danmark. Hun mottok en rekke priser for sitt forfatterskap.
Vita Andersen var datter av Aage Neutzsky-Wulff og søster til Erwin Neutzsky-Wulff. Hun var i en periode gift med den danske politikeren Mogens Camre, som hun hadde tre barn med.
Dharmakīrti
Dharmakīrti (tibetansk: Chos-kyi grags-pa, 6. eller 7. århundre) var en innflytelsesrik indisk buddhistisk filosof som arbeidet ved universitetet i Nālandā. Han var en nøkkelperson innen epistemologi (pramana) i buddhistisk filosofi og er assosiert med retningene Yogācāra og Sautrāntika. Han var også en av de primære teoretikere innenfor buddhistisk atomisme. Hans arbeider påvirket skolene Mīmāṃsā, Nyaya og Shaivisme innenfor hinduistisk filosofi så vel som filosofer innenfor Jainismen.
Dharmakīrti's Pramāṇavārttika, hans største og viktigste verk, var svært innflytelsesrikt i India og Tibet som en sentral tekst om pramana ('gyldige kunnskapsinstrumenter') og ble vidt kommentert av ulike indiske og tibetanske lærde. Hans tekster er del av studiene i klostrene innenfor tibetansk buddhisme.
Kileengfly
Kileengfly (Apamea crenata) er en sommerfugl som tilhører familien nattfly (Noctuidae). Den er vanlig nord til Nordland i Norge.
Klaffefeil
Klaffefeil er tilstander hvor det er feil eller sykdom ved hjerteklaffene, med eller uten klinisk betydning. De vanligste klaffefeilene i den vestlige verden er aortastenose og mitralinsuffisiens.
Kileengfly
Utseende
Et middelsstort (vingespenn 39 – 44 mm), kraftig, mer eller mindre brunlig nattfly. Arten er ganske variabel i farge, men det finnes to hovedformer (morfer), en lys og en mørk. Den lyse formen har forkropp og forvinger lyst gulgrå eller gulbrune. Nyre- og ringmerkene er tydelige og brunkantede, mens vingens tverrlinjer er nokså utydelige. Ved forvingens bakkant nær roten er den en svart lengdestrek. Ytterkanten har to kileformede brune flekker, disse er oftest forbundet ytterst. Den mørke formen er ganske mørkt rødbrun, de eneste tydelige vingetegningene er nyre- og ringmerkene som er lysere brunrøde og kantet med gult. Vingen kan ha andre, lysere brunrøde flekker, særlig ved bakhjørnet. Bakvingen er gråbrun hos begge former, lysere ved roten.
Klaffefeil
Sykdom
Klaffefeil kan føre til sykdom ved at de forårsaker en hjertesvikt, enten akutt eller over lang tid. Hjertesvikten kan skyldes at en klaff er for trang (stenose) slik at ikke nok blod flyter gjennom, eller at en klaff er lekk (insuffisiens) slik at blod flyter feil vei. Det er hovedsakelig klaffefeil på venstre side av hjertet som forårsaker sykdom.
Stenose
Skyldes oftest aterosklerose og forkalkning av klaffen. Kan også være medfødt.
Kileengfly
Utbredelse
Kileengfly er utbredt over hele Europa og videre østover gjennom det nordlige Asia til Japan. I Norge er den vanlig nord til Rana i Nordland.
Klaffefeil
Insuffisiens
Skyldes én av følgende:
Stenose
Sannsynligvis den vanligste klaffefeilen i den vestlige verden. Innebærer at aortaklaffen som skiller venstre hjertekammer fra hovedpulsåren, er trang. Bilyd: Systolisk, crescendo, ofte bortfall av 2. hjertetone.
Insuffisiens
Lekkasje av aortaklaffen. Opptrer veldig ofte sammen med aortastenose. Bilyd: Diastolisk, decrescendo.
Stenose
Klaffen mellom venstre for- og hovedkammer er tett. Sannsynligvis den vanligste klaffefeilen i utviklingsland, som en følge av reumatisk feber som barn. Bilyd: Diastolisk, jevn. Jo lengre del av diastolen den varer, jo mer uttalt stenose.
Vestre Råbyggelag sorenskriveri
Vestre Råbyggelag sorenskriveri var et sorenskriveri i nåværende Aust-Agder. Det ble etablert rundt 1660, da Råbyggelaget sorenskriveri ble delt i Vestre Råbyggelag sorenskriveri og Østre Råbyggelag sorenskriveri. Vestre Råbyggelag sorenskriveri besto av Hornnes tinglag (Iveland, Hornnes og Åseral), Ose tinglag (Årdal, Bygland, Austad og Sandnes) og Valle tinglag (Hylestad, Valle og Bykle). Vestre Råbyggelag sorenskriveri ble nedlagt ved kongelig resolusjon 23. mars 1852, da det ble omorganisert til Setesdal sorenskriveri.
Arkiv
Arkivet etter Vestre Råbyggelag sorenskriveri inngår i arkivet etter Setesdal sorenskriveri og oppbevares i Statsarkivet i Kristiansand. Arkivet heter Setesdal sorenskriveri.
Brannen i Lærdal 2014
Brannen i Lærdal 2014 brøt ut på Lærdalsøyri om kvelden 18. januar 2014, spredte seg raskt i sterk vind og fikk karakter av en bybrann. Den krevde ingen menneskeliv, men skadet minst 60 bygninger, der 42 av dem ble totalskadd. Brannen i Lærdal er den største tettsted/bybrann i Norge siden andre verdenskrig, og den største i fredstid siden 1923. Brannen var den første av de tre i norsk målestokk svært store brannene i vest vinteren 2014.
Før brannen
Lærdalsøyri er et tettsted innerst i Sognefjorden med ca. 1200 innbyggere. Det er administrasjonssenteret i Lærdal kommune (cirka 2200 innbyggere). Tettbebyggelsen avgrenses av Sognefjorden i vest, Lærdalselva i nord og riksvei 5 i sør. Lærdalsøyri er en gammel handelsplass og trafikknutepunkt, og den eldste, tetteste og mest verneverdige bebyggelsen ligger nær fjorden. I vår tid er tettstedet utvidet mot øst og nordøst, med en ikke fullt så tett villabebyggelse, skoler, barnehager, institusjoner og sykehus. De aller fleste husene er i tre.
Som de fleste bybranner hadde brannen sammenheng med sterk vind. I tillegg var det snøbart og langt tørrere enn normalt for årstiden. De siste 30 døgn før brannen fikk Lærdal bare ca. 10 mm nedbør, og perioden var ca. 6 °C mildere enn normalt. Vinden var ikke bare sterk, men også turbulent og tørr. Det hadde blåst liten storm i fjellet, og vinden slo ned i dalen i form av vindkast som førte flammene i alle retninger. Den var likevel i hovedsak østlig. Østavind gir vanligvis tørt vær på Vestlandet.
Forløp
Brannen oppstod i et bolighus i Kyrkjeteigen, trolig på kjøkkenet, langt øst i tettbebyggelsen. Brannvesenet mottok første melding klokken 22.53.
Den første brannbilen var på plass klokken 22.59. Da brant ytterveggen på et hus, og huset var antagelig allerede overtent. Brannvesenet fikk beskjed om at beboerne hadde kommet seg ut. Faren for spredning var overhengende i den sterke vinden, og allerede klokken 23.02 hadde første nabohuset tatt fyr. Det brant også i terrenget.
Klokken 00.02 var de fleste bygningene i kvartalet Kyrkjeteigen/Bergo antent. Vindretningen sto mot sørvest, og brannen nådde Telenors hovedsentral og anlegget for Lærdals hovedstrømforsyning. Rundt klokka 01.30 var disse slått ut, noe som skapte store kommunikasjonsproblemer i Lærdal, mellom bygda og omlandet, og for tunneler og kommunikasjoner over store deler av Vestlandet. Brannstasjonen og kommunens tekniske avdeling som sto like ved ble spart, takket være stor innsats fra frivillige, blant annet bønder med gyllevogner. Strømstansen stoppet også pumpene til vannverket, noe som reduserte vanntrykket og tilførslene av slukkevann – men lokale brannfolk fikk i gang pumpene etter kort tid.
Fra Kyrkjeteigen/Bergo tok de kraftige vindkastene med seg ilden over til sørsiden av Riksvei 5. Store deler av fjellet og fjellsiden, kalt Øyralii, brant til 4-500 moh. Brannslukking i terrenget ble av kapasitetsgrunner ikke prioritert.
Bygdas skøytebane ligger i forlengelsen av kvartalet Kyrkjeteigen/Bergo. En stund trodde man banen ville utgjøre en branngate. Men ilden gjorde et sprang på over 130 meter, for så å sette fyr på en vanningsbil. Bilen, en gammel Bedford, sto helt inntil skytterhuset, som var bygd i mur, og den brant lenge. Etter en stund sto også skytterhuset i lys lue, samt det tilstøtende klubbhuset til skøytegruppa i Lærdal Idrettslag, som var bygd i tre. Da hadde vinden dreid, og flammene begynte å ete seg nordvestover. Flere gamle og nye næringsbygg tok fyr.
Klokken 01.30 meldte Sogn Avis at 7–8 hus hadde tatt fyr; i virkeligheten var langt flere tatt av ilden. Fremrykningen nordvest for skøytebanen var farlig: Brannen nærmet seg den verneverdige bebyggelsen på Gamle Lærdalsøyri, som består av trehus tett i tett.
Klokken 02.50 hadde brannen tatt tak i den verneverdige bebyggelsen, ved at Synneva Eris hus tok fyr. Nå var vinden på sitt sterkeste. Flere andre bygninger i verneområdet ble antent, noen ble slukket av brannmannskapene og frivillige før ilden fikk skikkelig tak. Brannvesenet hadde på dette tidspunktet 5-6 brannfronter å kjempe mot, samt flere titalls nedbrente, men fremdeles ildfylte bygningstomter å kontrollere.
I løpet av infernoet hadde ildkuler og bølgeblikkplater flydd gjennom luften. Flere propanbeholdere og lastebildekk hadde eksplodert, og faren for den verneverdige bebyggelsen var nå overhengende.
Ved 5-tiden løyet vinden, samtidig som brannvesenet hadde fått betydelige forsterkninger. Brannmannskapet benyttet sjansen til å få slått ned ildstedene. Den siste bygningen som ble antent var uthuset bak Jansenhuset i Øyramarki 3, begge tilhørende verneområdet gamle Lærdalsøyri. Uthuset ble utsatt for brannsmitte fra hovedhuset og brant ned til grunnen.
Forsterkninger
Brannvesenet fikk fra første stund støtte fra mange frivillige, men forstod fort at de trengte forsterkninger. Årdal brannvesen ble varslet allerede klokken 23.12 – innen en time også Sogndal og Aurland – senere Vik, Flora, Førde, Sogndal lufthamn, Bergen og Voss og flere andre – i alt cirka 12 brannstasjoner. Sivilforsvaret ble varslet klokken 23.29, og Røde Kors klokken 23.30. De første fra Sivilforsvaret var på plass kl. 00.30. De første seks timene opererte opptil 100 brannfolk, 20 politifolk, 30 fra Sivilforsvaret, 30 fra Røde Kors og 12 fra Norsk folkehjelp med slukke- og redningsarbeid, sammen med et ukjent antall frivillige. Denne innsatsen – sammen med rask evakuering av sentrum – begrenset skadene og gjorde at ingen menneskeliv gikk tapt. Det aller meste av den verneverdige bebyggelsen, og alt av den aller eldste bebyggelsen, ble til slutt reddet.
Kontroll
Brannen ble stanset sent på natten eller tidlig om morgenen 19. januar. Klokken 06.30 meldte brannvesenet at brannen var stabil. Klokken 16.45 – etter opptil 18 timers innsats – var det meldt kontroll over brannen. Sivilforsvaret gikk brannvakt i flere netter. Faren var ikke over. Klokken 04.40 den 21. januar blusset ilden opp i terrenget ovenfor brannstasjonen, selv om dette branntilløpet ble slått ned straks. . I dagene fremover blusset ilden opp igjen flere ganger, spesielt i hageavfallsplassen helt sør inntil fjellet på Lærdalsøyri.
Omfang
Brannen skadet minst 60 bygninger (42 bygninger ble totalskadet) flere enn noen annen bybrann/tettstedbrann i Norge i fredstid siden 1923, da Hemnesberget i Nordland brant. 71 personer ble husville og mistet stort sett alt de eide. 446 personer var innom Lærdal sykehus for sjekk, og 270 ble innlagt for kortere eller lengre tid; de aller fleste med røykskader. Én hadde fått en glo i øyet; en annen hadde hatt håret i brann, en tredje fikk hjerteinfarkt. Men ingen ble alvorlig skadet. Mesteparten av den verneverdige bebyggelsen ble reddet. Fire verneverdige bygninger (hvorav et kompleks med to bygninger som var fredet) gikk med. Brannen kan ha ødelagt verdier for 200 millioner kroner. Ordføreren reddet en 93 år gammel kvinne ut av huset ved å knuse et vindu i bakdøren. Kvinnen hadde lagt seg og ante ingenting om brannen.
Brannen eller brannene strekte seg over et område på omkring 550 × 550 meter, pluss et mindre område sør for Riksvei 5, pluss store deler av fjellsiden Øyralii. Det hadde blant annet brent i taket til Lærdal Kulturhus, som ligger i motsatt ende av sentrum sett fra brannområdene. Tre kvartaler brant ned, samt enkelte bygninger spredt omkring. Mange bygninger fikk i tillegg brann-, vann-, og røykskader. Midt i ruinene langs Kyrkjeteigen stod et enslig hus uten andre skader enn svimerker på ytterveggen.
Brannen i tall
Lærdalsøyri fra Hansegardsvegen og vestover mot fjorden ble evakuert:
Totalt brant 42 bygninger ned til grunnen:
Av de 42 totalskadde bygningene gikk følgende av dem tapt på Gamle Lærdalsøyri:
Elin Berglund
Elin Berglund (født 22. januar 1988) er en svensk terrengsyklist.
Brannen i Lærdal 2014
Mediedekningen
I en spørreundersøkelse utført av YouGov på oppdrag fra Retriever Norge svarte nordmenn at av de 10 viktigste nyhetssakene første kvartal 2014, var det bare uroen i Ukraina som gjorde sterkere inntrykk enn lærdalsbrannen. Det var heller ingen annen sak i Norge (altså heller ikke Flatanger-brannen) som gjorde nordmenn mer triste i denne perioden. Av de spurte oppga 94 % at brannen i Lærdal gjorde dem triste.
En undersøkelse utført av Retriever Norge og publisert et halvt år etter brannen fastslo at Lærdal kommune taklet mediepresset svært godt. Kommunen håndterte medie- og kommunikasjonsutfordringen på "en uvanlig god måte, og langt utover det som kan forventes av en kommune av en slik størrelse".
Mediedekningen holdt fram i siste halvdel av 2014 og i tiden rundt ettårsdagen for brannen med to dokumentarprogram i NRK, en dokumentarserie i TV2 og et titalls artikler og multimediale pakker i mediehusene. Brannen i Lærdal skapte også debatt rundt sentralisering/desentralisering av nødetatene i Norge. Brannen har også gitt næring til flere forskningsprosjekt.
Etter brannen
Ifølge Direktoratet for samfunnssikkerhet og beredskap viste brannen at selv moderne slukkeutstyr ikke kan forhindre at en brann i et småhus under ugunstige forhold kan utvikle seg til en bybrann. Etter brannen kom det frem at tilsyn hadde vist at Lærdal og Årdal hadde hatt et for dårlig brannforebyggende arbeid – noe de ikke var alene om, for tilsynene fant avvik i 80 % av kommunene. Små og mellomstore brann- og redningsvesen slet med å følge lovens krav, mente Hans Kr. Madsen i DSB (Direktoratet for samfunnssikkerhet og beredskap).
Brannen var en vekker for brannsjefen i Bergen der det er tett trehusbebyggelse, og for brannvesenet i Oslo som har fem av Norges 180 områder med tett trehusbebyggelse. 27. januar falt en lavspentledning ned i Flatanger og stiftet en voldsom brann som ikke lot seg stanse før 15 km² lyngmark og 64 bygninger hadde gått med. 29. januar brøt en lignende brann ut på Frøya. Dette var de største av mange lyng- og gressbranner på Vestlandet og Nordvestlandet de dagene. Brannene skyldtes en kombinasjon av uvanlig vintervær med tørke og til dels svært høye temperaturer for årstiden, snøbar mark, og sterk og meget tørr vind fra øst. Dagsavisens lederskribent satte også brannene i sammenheng med klimaendringene som ventes å gi mer ekstremvær. Brannforsker Michael Strömgren mente kunnskapene om slike branner var mangelfulle i Norden.
Amalie Næsby Fick
Hun har skrevet manuskriptet til kortfilmen Sorte måne (2015), har regissert og skrevet manuskriptene til animasjonsfilmene Ztriwer (2016), Den utrolige historien om den kjempestore pæra (2017) og Lille Allan - Den menneskelige antenne (2022). Hun har dessuten regissert fiksjonsserien Sex (2020-2021) og vært manuskonsulent på Christian IV – Den sidste rejse (2018).
Hun mottok Robertprisen i 2018 i kategorien Årets tilrettelagte manuskript for Den utrolige historien om den kjempestore pæra. I 2023 fikk Lille Allan - Den menneskelige antenne Robertprisen for årets barne- og familiefilm.
Riitta-Liisa Roponen
Riitta-Liisa Roponen (født Lassila; 6. mai 1978) er en finsk langrennsløper som debuterte i verdenscupen i november 1998.
Under VM 2005 i Oberstdorf tok hun sølv i lagsprinten sammen med Pirjo Manninen og under VM 2007 i Sapporo vant hun gull, da sammen med Virpi Kuitunen.
Hennes beste individuelle plassering i olympiske leker er 13.-plass på dobbelt jaktstart under OL 2006 i Torino. Hennes eneste individuelle seier i verdenscupen kom på en 5-kilometer i Finland i 2006.
Under Ski-VM 2011 i Oslo fikk hun bronse på 4 × 5 kilometer stafett sammen Pirjo Muranen, Aino-Kaisa Saarinen og Krista Pärmäkoski gikk de øvrige etappene.
Hun vant FIS Marathon Cup sammenlagt sesongen 2013/14.
Under VM 2021 i Oberstdorf gikk hun tredje etappe på Finlands lag som tok bronse på 4 × 5 kilometer stafett. Jasmi Joensuu, Johanna Matintalo og Krista Pärmäkoski gikk de øvrige etappene.
Mallorcablusen
Mallorcablusen er en sang av Rune Nilson fra 2008. Sangen ble til etter et nyhetsoppslag om ei dame som hadde blitt frastjålet en bluse kjøpt på Mallorca, og handler om dette. Sangen kom med på samleplata McMusic for 2008, og det ble solgt 1000 eksemplarer av CD-en den første dagen. Etter utgivelsen har sangen også blitt en såkalt radiohit. Selve intervjuet, som sangen baserer seg på, ble nominert til prisen Prix Radio i klassen årets intervju i 2008.
Gram (andre betydninger)
Gram kan vise til:
Jennifer Madu
Jennifer Madu (født 23. september 1994) er en nigeriansk friidrettsutøver som konkurrerer i sprintløp.
Svømming under VM i svømmesport 2022 – 200 meter individuell medley menn
200 meter individuell medley menn er en svømmeøvelse som blir arrangert under VM i svømming 2022 i Budapest i Ungarn 21. og 22. juni 2022.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheat startet 21. juni klokkenat 09:40.
Espen André Kristiansen
Espen André Kristiansen (født 2. august 1986 på Rena) er en norsk lokalpolitiker (Ap) som var ordfører i Åmot kommune fra 2011 til 2015. Han var på det tidspunktet Norges yngste ordfører.
Våpenskap
Et våpenskap er en sikkerhetsskap for oppbevaring av et eller flere skytevåpen og/ eller ammunisjon. Oppbevaring i godkjent våpenskap er påbudt i mange land, og har til hensikt å hindre uautoriserte eller uskikkede personer tilgang, som for eksempel barn eller tyver.
Espen André Kristiansen
Han hadde før det sittet i kommunestyret siden 2007. Han har utdannelse i medier, informasjon og samfunnskontakt (bachelor fra Høgskolen i Hedmark) og i organisasjon og ledelse (bachelor fra Høgskolen på Lillehammer). Kristiansen var ordfører i Åmot frem til kommunestyre- og fylkestingsvalget 2015, da Ole Gustav Narud fra Senterparti overtok som ordfører. I perioden 2019–2023 er Kristiansen varaordfører i Åmot kommune.
Espen André Kristiansen er dattersønn av Bjarne Holen, som var rådmann i Åmot og ordfører i Stor-Elvdal på 1960-tallet.
Våpenskap
De enkleste våpenskapene er ofte konstruert med dør og vegger av stål, og fås med et sett av to nøkler som er unike for skapet. Mer avanserte våpenskap kan gjerne ha tykkere stålvegger og ekstra funksjoner som kodelås, alarmtilkobling, innvendig belysning, hygrometer og temperatursensor for å måle duggpunkt, og elektrisk varmeelement for å hindre fukt.
Noen skap har omstillbar nøkkellås.
Norge
Oppbevaring i godkjent våpenskap er påbudt i Norge. Tidligere måtte man bare ha våpenskap etter et visst antall våpen, men i våpenforskriften fra 1. juli 2009 kom det krav om at alle registreringspliktige våpen samt uregistrerte hagler, eller vital del av våpenet, må oppbevares i FG-godkjent sikkerhetsskap. Våpeneiere ble gitt en frist på ett år til å kjøpe våpenskap. Nøkkelen til våpenskapet skal oppbevares slik at den er utilgjengelig for uvedkommende. Ammunisjon må ifølge norsk lovverk også lagres låst, for eksempel i selve våpenskapet eller annet låst skap, skuff eller lignende. Innbruddstester og sertifisering må gjennomføres for at et våpenskap skal oppnå FG-godkjenning. Unik nøkkel er også krav for å oppnå FG-godkjenning.
Det er i dag krav om at alle nye FG-godkjente skap må ha FG-godkjenningsplate eller -merke inne i skapet. Ikke alle eldre FG-godkjente skap har slike kjennemerker, og eieren må da på annen måte kunne dokumentere at skapet er godkjent for oppbevaring av våpen. Eldre FG-godkjente skap kjøpt før 1. juli 1978 kan også være av typene liste-1 eller liste-2 skap. Våpen kan alternativt oppbevares i annen type FG-godkjent oppbevaringsskap som overgår kravene til FG-godkjente våpenskap (for eksempel enkelte typer verdiskap eller sikkerhetsskap).
Sikkerhetsskap godkjent etter Norsk Standard NS-5089, INSTA-610 eller NS-EN-1143-1 kan også godkjennes som våpenskap.
Vekt og forankring
På mange våpenskap kan døren tas av når våpenskapet er åpent for enklere transport.
Til privat bruk må våpenskap boltes fast etter produsentens anvisninger dersom egenvekten til skapet er under 150 kg (tidligere var vektegrensen minimum 300 kg). Som for andre FG-godkjente sikkerhetsskap kan egenvekten til våpenskap som veier under 150 kg bare økes gjennom oppbevaring av lodd på skapets innside, med for eksempel blylodd eller andre lodd. Vekten til våpen og ammunisjon som oppbevares i skapet telles således ikke med i egenvekten til våpenskapet. Våpenskap som brukes til næringsliv må boltes fast uansett egenvekt.
Monteringshull finnes ofte på baksiden og/eller undersiden av våpenskapet. Eventuelle monteringshull som er til overs brukes i noen tilfeller for lavspent innføring av strøm til belysning eller oppvarming (f.eks. 12 V). For at FG-typegodkjenningen skal være gyldig kan kun eksisterende monteringshull benyttes. Borres det nye hull i skapet gjelder altså ikke FG-godkjenningen lenger.
Perikumhettebladbille
Perikumhettebladbille (Cryptocephalus moraei) er en bille som tilhører familiegruppen bladbiller (Chrysomelidae). Den er utbredt i Europa og inn i Tyrkia.
Våpenskap
Fuktighet og rust
Skytevåpen kan bli utsatt for rust dersom det oppstår kondens i våpenskapet. Kondens kan oppstå ved en kombinasjon av høy luftfuktighet og at våpenskapet er kaldt i forhold til luften i rommet. Våpenskap er ofte montert mot en kjølig vegg av mur eller betong, og særlig på sommerstid kan det oppstå fuktig luft i en kjølig kjeller. For å unngå kondens i våpenskapet kan enten temperaturen inne i skapet økes (ved hjelp av et varmeelement) eller duggpunktet i omgivelsesluften heves ved at rommet som våpenskapet står i avfuktes (ved hjelp av aktiv luftavfukter, et elektrisk apparat). Våpen bør ikke lagres i rom med over 55% relativ luftfuktighet. Ideelt sett bør luftfuktigheten være under 45%. Ammunisjon bør heller ikke oppbevares fuktig siden våt ammunisjon kan føre til funksjoneringsfeil. Ammunisjon bør derfor ideelt sett oppbevares i lufttette kasser.
Perikumhettebladbille
Perikumhettebladbille er mellom 3-4,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halsskjoldet har fin punktur. Dekkvingene har regelmessig punktur, ordnet i langsgående rekker. Dekkvingene er mørke med en lys guloransje flekk bakerst i spissen, og en gul flekk på siden langt framme på dekkvingene. Antennene er trådformet og lange i forhold til hva som er vanlig for andre bladbiller. Beina er lyse, gulbrune.
Våpenskap
Farer
Våpenskap er ofte høye og tunge, og det er en viss fare for at de kan tippe over, spesielt når døren er åpen (den tyngste delen av våpenskap er ofte selve døren). Solid fastbolting til vegg og/eller gulv kan hindre dette.
Perikumhettebladbille
Den lever på planter i slekten Hypericum. Både larvene og de voksne (imago) billene lever av å spise blad på næringsplanten.
Våpenskap
Farer
Våpenskap kan være farlige for små barn som kan komme inn i skapet og låse seg inne, hvilket kan føre til død på grunn av mangel på oksygen. For å minske denne faren bør våpenskap alltid være lukket og låst når de ikke er under tilsyn.
Perikumhettebladbille
Perikumhettebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.